
              ....จัดทำโดย....
     องค์การบริหารส่วนตำบลวังอ่าง
           ฝ่ายงานทะเบียนพาณิชย์
 อำเภอชะอวด  จังหวัดนครศรีธรรมราช

พาณิชยกิจ  หมายถึง  กิจการในทางอุตสาหกรรม  หัตถกรรม  พาณิชยกรรม  การบริการหรือกิจการอย่างอื่นที่เป็นการค้า  ได้แก่  การซื้อ การขาย การขายทอดตลาด การแลกเปลี่ยน การให้เช่า การให้เช่าซื้อ การเป็นนายหน้า หรือตัวแทนค้าต่างๆ  การขนส่ง การหัตถกรรม การอุตสาหกรรม การรับจ้างทำของ การให้กู้ยืมเงิน การรับจำนำ การรับจำนอง การคลังสินค้า  การรับแลกเปลี่ยน หรือซื้อขายเงินตราต่างประเทศ การซื้อหรือขายตั๋วแลกเงิน การธนาคาร การเครดิตฟองซิเอร์  การโพยก๊วน การรับประกันภัย กิจการอื่นที่กำหนดโดยพระราชกฤษฎีกากำหนดกิจการเป็นพาณิชยกิจ พ.ศ. 2546 เพิ่มเติม ได้แก่ การให้บริการเครื่องคอมพิวเตอร์เพื่อใช้อินเตอร์เน็ต  การให้บริการฟังเพลงและร้องเพลงโดยคาโอเกะ  การให้บริการเครื่องเล่นเกมส์  การให้บริการตู้เพลง   

 ((ตามพระราชบัญญัติทะบียนพาณิชย์ พ.ศ. 2499  มาตรา  8  ให้ผู้ประกอบพาณิชยกิจดังต่อไปนี้ในทุกท้องที่ต้องจดทะเบียนพาณิชย์ คือ การทำโรงสีข้าว   การทำโรงเลื่อยที่ใช้เครื่องจักร  การขายสินค้าไม่ว่าอย่างเดียวหรือหลายอย่างโดยขายได้ในวันหนึ่งตั้งแต่  20  บาทขึ้นไป  หรือมีสินค้าไว้เพื่อขายมีค่ารวมทั้งสิ้นตั้งแต่  500  บาทขึ้นไป  การเป็นนายหน้าหรือตัวแทนค้าต่างซึ่งทำเกี่ยวกับสินค้าอย่างเดียวหรือหลายอย่างและมีค่ารวมทั้งสิ้นตั้งแต่  20  บาทขึ้นไป  การประกอบหัตถกรรมหรืออุตสาหกรรมซึ่งมีค่าตั้งแต่  20  บาทขึ้นไป                         
การขนส่งทางทะเล  การขนส่งโดยรถเรือกลไฟ  หรือเรือยนต์ประจำทาง  การขนส่งโดยรถไฟ  การขนส่งโดยรถราง  การขนส่งโดยรถยนต์ประจำทาง  การขายทอดตลาด  การรับซื้อขายที่ดิน  การให้กู้ยืมเงิน  การรับแลกเปลี่ยนหรือซื้อขายเงินตราต่างประเทศ  การซื้อขายตั๋วเงินการธนาคาร  การโพยก๊วน  การทำโรงรับจำนำ  การทำโรงแรม  ขายหรือให้เช่าแผ่นซีดี แถบบันทึก วีดิทัศน์ แผ่นวีดิทัศน์  ดีวีดีหรือแผ่นวีดิทัศน์  ระบบดิจิทัลเฉพาะที่เกี่ยวกับการบันเทิง  ขายอัญมณีหรือเครื่องประดับซึ่งประดับด้วยอัญมณี  ขายสินค้าหรือบริการโดยวิธีการใช้สื่ออิเล็กทรอนิกส์ผ่านระบบเครือข่ายอินเทอร์เน็ต  การบริการอินเทอร์เน็ต  การให้เช่าพื้นที่ของเครื่องคอมพิวเตอร์แม่ข่าย  บริการเป็นตลาดกลางในการซื้อขายสินค้าหรือบริการโดยวิธีการใช้สื่ออิเล็กทรอนิกส์ผ่านระบบเครือข่ายอินเทอร์เน็ต  ผลิต รับจ้างผลิตแผ่นซีดี  แถบบันทึก  วีดิทัศน์  แผ่นวีดิทัศน์  ดีวีดีหรือแผ่นวีดิทัศน์  ระบบดิจิทัลเฉพาะที่เกี่ยวกับการบันเทิง  การให้บริการเครื่องคอมพิวเตอร์เพื่อใช้อินเทอร์เน็ต        การให้บริการฟังเพลงและร้องเพลงโดยคาราโอเกะ    การให้บริการเครื่องเล่นเกมส์  การให้บริการตู้เพลง  โรงงานแปรสภาพ  แกะสลักและการทำหัตถกรรมจากงาช้าง  การค้าปลีก  การค้าส่งงาช้าง  และผลิตภัณฑ์จากงาช้าง      
  
 
การประกอบพาณิชยกิจดังต่อไปนี้ไม่อยู่ภายใต้บังคับของพระราชบัญญัติทะเบียนพาณิชย์  พ.ศ. 2499  มาตรา  7  จึงไม่ต้องจดทะเบียนพาณิชย์  ได้แก่  การค้าเร่  การค้าแผงลอย  พาณิชยกิจเพื่อการบำรุงศาสนาหรือเพื่อการกุศล  พาณิชยกิจของนิติบุคคลซึ่งมีพระราชบัญญัติ    หรือพระราชกฤษฎีกาจัดตั้งขึ้น  พาณิชยกิจของกระทรวง    ทบวง กรม  พาณิชยกิจของมูลนิธิ  สมาคม สหกรณ์   และพาณิชยกิจซึ่งรัฐมนตรีได้ประกาศในราชกิจจานุเบกษา        
อัตราค่าธรรมเนียมการจดทะเบียนพาณิชย์  มีดังนี้   

-  การจดทะเบียนพาณิชย์(ตั้งใหม่)           50  บาท 

-  การจดทะเบียนเปลี่ยนแปลง          20  บาท 

-  การจดทะเบียนเลิกประกอบ          20  บาท  

-  ค่าธรรมเนียมการขอให้ออกใบแทน                     ใบทะเบียนพาณิชย์


           30  บาท  

-  ค่าธรรมเนียมการขอตรวจดูเอกสาร  20  บาท  

-  ค่าธรรมเนียมการขอให้คัดสำเนาและ         รับรองสำเนาเอกสาร /คำขอ                          20  บาท
     
( การจดทะเบียนพาณิชย์มี  3  ประเภท  ได้แก่
   1. การจดทะเบียนพาณิชย์ (ตั้งใหม่)                                    -  ผู้ประกอบพาณิชยกิจต้องยื่นขอจดทะเบียนพาณิชย์ภายใน  30  วัน  นับตั้งแต่วันเริ่มประกอบพาณิชยกิจ  
  2. การจดทะเบียนแก้ไขเปลี่ยนแปลงรายการทะเบียนพาณิชย์  
       -  ผู้ประกอบพาณิชยกิจต้องยื่นขอจดทะเบียนพาณิชย์เปลี่ยนแปลงภายใน   30   วัน    นับตั้งแต่วันที่มีการเปลี่ยนแปลงรายการที่จดทะเบียนไว้เดิ ได้แก่   (1)ชื่อและที่อยู่ของผู้ประกอบพาณิชยกิจ      (2)ชื่อที่ใช้ในการประกอบพาณิชยกิจ  (3)ชนิดแห่งพาณิชยกิจ  (4)จำนวนเงินทุนที่นำมาใช้ในการประกอบพาณิชยกิจ     (5)ที่ตั้งสำนักงานใหญ่  (6)    ชื่อและที่อยู่ของผู้จัดการ   (7)  ที่ตั้งสำนักงานสาขา      โรงเก็บสินค้า หรือตัวแทนค้าต่าง  (8)ผู้เป็นหุ้นส่วน จำนวนเงินลงหุ้น และจำนวนเงินทุนของห้างหุ้นส่วน    (9)จำนวนเงินทุน จำนวนหุ้น   และมูลค่าหุ้นของบริษัทจำกัด   จำนวนและมูลค่าหุ้นที่บุคคลแต่ละสัญชาติถืออยู่  (10)รายการอื่น ๆ 
3.  การจดทะเบียนเลิกประกอบพาณิชยกิจ  

-  ผู้ประกอบพาณิชยกิจต้องยื่นขอจดทะเบียนภายใน  30  วัน  นับตั้งแต่วันเลิกประกอบพาณิชยกิจ     


 
เมื่อผู้ประกอบพาณิชยกิจเริ่มประกอบกิจการอันอยู่ในข่ายต้องจดทะเบียนพาณิชย์  ให้ยื่นจดทะเบียนพาณิชย์โดยใช้แบบพิมพ์คำขอจดทะเบียน (แบบ ทพ.)  ซึ่งขอได้จากพนักงานเจ้าหน้าที่ หรือดาวน์โหลดจาก  www.dbd.go.th  มากรอกข้อมูลได้ตามความเป็นจริง  แล้วยื่นคำขอและเอกสารประกอบคำขอจำนวน  1  ชุด  ต่อพนักงานเจ้าหน้าที่  ณ สำนักงานทะเบียนพาณิชย์องค์การบริหารส่วนตำบลวังอ่าง 

การยื่นขอจดทะเบียนพาณิชย์ต่อพนักงานเจ้าหน้าที่  ผู้ประกอบพาณิชยกิจจะไปยื่นด้วยตนเองหรือจะมอบอำนาจให้แก่ผู้อื่นไปยื่นแทนก็ได้   โดยแนบหนังสือมอบอำนาจพร้อมติดอากาแสตมป์ด้วย

เมือยื่นคำขอแล้ว  ถ้านายทะเบียนเห็นว่าถูกต้องก็ให้ชำระค่าธรรมเนียมรับจดทะเบียนและออกใบทะเบียนพาณิชย์(แบบ พค.0403) ให้ไว้เป็นหลักฐาน  

ในกรณีมีการเปลี่ยนแปลงรายการใดๆ จากที่ได้จดทะเบียนพาณิชย์ไว้แล้ว หรือต้องการเลิกประกอบพาณิชยกิจ ให้ใช้แบบพิมพ์คำขอจด(แบบ ทพ)และกรอกรายละเอียดให้ครบถ้วนถูกต้องแล้วยื่นต่อพนักงานเจ้าหน้าทื่  เอกสารคำขอจดทุกหน้าให้นายทะเบียนประทับตราคำว่า”เอกสารนี้เป็นเอกสารประกอบคำขอที่....................รับวันที่...................”  ไว้ด้วย     

ได้แก่  (1)  คำขอจดทะเบียนพาณิชย์ (แบบ  ทพ.) 
(2) สำเนาบัตรประจำตัวประชาชนของผู้ประกอบพาณิชยกิจ
(3) สำเนาทะเบียนบ้านของผู้ประกอบพาณิชยกิจ
(4) กรณีผู้ประกอบพาณิชยกิจมิได้เป็นเจ้าบ้าน  ต้องแนบเอกสารเพิ่มเติม  ดังนี้  
                   -  หนังสือยินยอมให้ใช้สถานที่ตั้งสำนักงานใหญ่  
                   -  สำเนาทะเบียนบ้านที่แสดงว่าผู้ให้ความยินยอมเป็นเจ้าบ้านหรือสำเนาสัญญาเช่า  
                   -  แผนที่แสดงสถานที่ตั้งที่ซึ่งใช้ประกอบพาณิชยกิจ
(5) หนังสือมอบอำนาจ (ถ้ามี)  
(6) สำเนาบัตรประจำตัวของผู้รับมอบอำนาจ  
(7) กรณีประกอบพาณิชยกิจการขาย   หรือให้เช่า แผ่นซีดี แถบบันทึก วีดิทัศน์ แผ่นวีดิทัศน์ ดีวีดี หรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง ให้ส่งสำเนาหนังสืออนุญาตหรือหนังสือรับรองให้เป็นผู้จำหน่ายหรือให้เช่าสินค้าจากเจ้าของลิขสิทธิ์หรือสำเนาใบเสร็จรับเงิน หรือหลักฐานการซื้อขาย  
(8) กรณีประกอบพาณิชยกิจการค้าอัญมณี  หรือเครื่องประดับซึ่งประดับด้วยอัญมณี  ให้ตรวจสอบและเรียกหลักฐานแสดงจำนวนเงินทุน โดยเชิญผู้ประกอบการมาให้ข้อเท็จจริง หรือชี้แจงเป็นหนังสือพร้อมแนบหลักฐานแทนก็ได้  
(  ขอขอบคุณทุกท่านที่ให้ความสนใจ
         ข้อมูลข่าวสารของ อบต.วังอ่าง  (

ความหมายของพาณิชยกิจ





พาณิชยกิจที่ต้องจดทะเบียนพาณิชย์





พาณิชยกิจที่ไม่ต้องจดทะเบียน





อัตราค่าธรรมเนียม





การยื่นคำขอจดทะเบียน





การจดทะเบียนพาณิชย์





เอกสารที่ใช้ในการขอจดทะเบียน








